**П Р О Т О К О Л № 17**

 Днес 14.10.2019 г. в 13.30 часа в Заседателна зала на Общинска администрация гр. Вършец с адрес: гр. Вършец, бул. България № 10, ет. 4 се проведе заседание на Общинска избирателна комисия /ОИК/ Вършец, назначена с Решение № 670-МИ от 23.08.2019 г. на Централна избирателна комисия.

 На заседанието присъстваха:

1. Антон Димитров Тошев
2. Калин Ангелов Найденов
3. Антоанета Иванова Кацарова-Милкова
4. Никола Миланов Димитров
5. Даниела Мариева Андреева
6. Виолета Иванова Иванова
7. Петър Страхилов Петров
8. Любен Димитров Ставров
9. Силва Трифонова Диковска
10. Антонина Александрова Петкова
11. Евелина Трендафилова Герова
12. Галя Василева Георгиева

 Отсъства :

1. Илиана Георгиева Петрова

Заседанието протече при следния дневен ред:

1. Проект на решение за формиране на една подвижна секционна избирателна комисия на територията на Община Вършец във връзка с провеждане на изборите за общински съветници и кметове на 27.10.2019 г.
2. Проект на решение за обезпечаване на реда при провеждане на изборите за общински съветници и кметове на 27.10.2019г. в секция № 121200002 с адрес: гр.Вършец, ул. „Дончо Станчев“ № 16а.
3. Проект на решение за премахване на агитационни материали поставени в нарушение на Заповед № 388/02.10.2019 г., на ВРИД Кмета на община Вършец, във връзка с провеждане на изборите за общински съветници и кметове на 27.10.2019 г.
4. Разни.

 Дневния ред бе приет:

**Гласували поименно: “за”- 12 –** Антон Тошев; Калин Найденов; Антоанета Кацарова-Милкова; Никола Димитров, Даниела Андреева; Виолета Иванова; Петър Петров; Любен Ставров; Силва Диковска; Антонина Петкова; Евелина Герова; Галя Георгиева,

**“против”** – **няма;**

По точка № 1 от дневния ред

Председателя на Общинска избирателна комисия – Вършец - г-н Тошев запозна членовете на комисията с писма вх. 120/12.10.2019 г. и вх. № 121/12.10.2019 г. от г-жа Даниела Тодорова – Секретар на Община Вършец, както и със Заповед № 405 /12.10.2019 г. на ВРИД Кмета на Община Вършец, относно образуване на подвижна секционна избирателна комисия в община Вършец във връзка с провеждане на изборите за общински съветници и кметове на 27.10.2019 г.

**РЕШЕНИЕ
№ 77 - МИ
Вършец, 14.10.2019 г.**

**ОТНОСНО:** Формиране на една подвижна секционна избирателна комисия на територията на Община Вършец във връзка с провеждане на изборите за общински съветници и кметове на 27.10.2019 г.

В Общинска избирателна комисия Вършец, постъпи писмо вх. № 120/12.10.2019 г., от г-жа Даниела Тодорова – Секретар на община Вършец, с което информира комисията за броя на подадените заявления за гласуване с подвижна избирателна секция в община Вършец във връзка с провеждане на изборите за общински съветници и кметове на 27.10.2019 г.

Към 16.00 ч. на 12.10.2019 г., в деловодството на Общинска администрация – Вършец са постъпили 50 /петдесет/ заявления от граждани за гласуване с подвижна избирателна кутия в изборния район, както следва:

* 28 бр. /двадесет и осем бр./ от гр. Вършец;
* 6 бр. /шест бр./ от с. Спанчевци, община Вършец;
* 4 бр. /четири бр./ от с. Долно Озирово, община Вършец;
* 5 бр. /пет бр./ от с. Горно Озирово, община Вършец;
* 6 бр. /шест бр./ от с. Черкаски, община Вършец;
* 1 бр. /един бр./ от с. Стояново, община Вършец;

С писмо вх. № 121/12.10.2019 г., от г-жа Даниела Тодорова – Секретар на община Вършец, изпраща Заповед № 405/12.10.2019 г. на ВРИД Кмета на Община Вършец, с която е образувана 1 /една/ подвижна секционна избирателна комисия на територията на Община Вършец, както следва:

|  |  |  |  |  |
| --- | --- | --- | --- | --- |
| **Секция №** | **Код на населеното място** | **Населено място** | **Адрес на избирателната секция** | **Телефон за връзка** |
| 121200017 | 12961 | гр. Вършец | ул. „Цар Иван Асен II“ № 19, /сграда на СУ „Иван Вазов“/, стая № 6, първи етаж | 09527/21-57 |

Във връзка с изложеното и на основание чл. 87, ал. 1, т. 1, т. 5 и т. 7, вр. чл. 90 от Изборния кодекс и [Решение № 935-МИ/02.09.2019 г. на ЦИК](https://www.cik.bg/bg/decisions/935/2019-09-02) и Общинска избирателна комисия – Вършец.

**РЕШИ:**

**1. Утвърждава 1 /една/** **подвижна секционна избирателна комисия**за изборен район № 1212 – община Вършец с № 121200017 за провеждане на изборите за общински съветници и кметове на 27.10.2019 г., в община Вършец, която да обслужи всички лица, заявили желание да гласуват с подвижна избирателна кутия в община Вършец и кметствата, в които има подадени заявления, както следва:

|  |  |  |  |  |
| --- | --- | --- | --- | --- |
| **Секция №** | **Код на населеното място** | **Населено място** | **Адрес на избирателната секция** | **Телефон за връзка** |
| 121200017 | 12961 | гр. Вършец | ул. „Цар Иван Асен II“ № 19, /сграда на СУ „Иван Вазов“/, стая № 6, първи етаж | 09527/21-57 |

 2. Транспорта на ПСИК № 121200017 ще се извършва с микробус марка „Пежо“, модел „Боксер“, регистрационен № М 17 52 ВС с шофьор Ивайло Трифонов Михайлов.

3. Броят членове на ПСИК № 121200017 и поименният състав е определен с Решение № 68-МИ/27.09.2019 г. на Общинска избирателна комисия – Вършец.

Решението  подлежи на оспорване в 3 /три/ дневен срок от обявяването му пред Централната избирателна комисия.

**Гласували поименно: “за”- 12 –** Антон Тошев; Калин Найденов; Антоанета Кацарова-Милкова; Никола Димитров, Даниела Андреева; Виолета Иванова; Петър Петров; Любен Ставров; Силва Диковска; Антонина Петкова; Евелина Герова; Галя Георгиева,

**“против”** – **няма;**

По точка № 2 от дневния ред

**РЕШЕНИЕ
№ 78 - МИ
Вършец, 14.10.2019 г.**

**ОТНОСНО:** Приемане на мерки за обезпечаване на реда при провеждане на изборите за общински съветници и кметове на 27.10.2019г. в секция № 121200002 с адрес: гр. Вършец, ул. „Дончо Станчев“ № 16а.

Във връзка с произвеждане на изборите за общински съветници и кметове на 27.10.2019 г., в община Вършец и вземайки в предвид големия брой избиратели в секция № 121200002, с адрес: гр. Вършец, ул. ”Дончо Станчев” № 16 а /сграда на корпус № 2 на СУ „Иван Вазов“/, ОИК – Вършец смята, че следва да се приемат мерки за избягване на струпването на голям брой избиратели пред секционната избирателна комисия, което би могло да затрудни нормалния изборен процес.

Въз основа на изложеното ОИК - Вършец смята, че следва да се регулира потока от избиратели до помещението на СИК № 121200002 със специални заграждения от органите на РУ „Полиция“, гр. Вършец, като служителите на реда следва да пропускат по 5 /пет/ броя избиратели до секционната избирателна комисия с цел нормалното провеждане на изборите за общински съветници и кметове на 27.10.2019 г., като същите мерки да се приложат и при евентуално провеждане на втори тур /балотаж/ на местните избори на 03.11.2019 г.

 Във връзка с изложеното и на основание чл. 87, ал. 1, т. 1 от ИК, ОИК - Вършец,

**Р Е Ш И:**

 При провеждане на изборите за общински съветници и кметове на 27.10.2019 г., в община Вършец в секция № 121200002 с адрес: гр. Вършец, ул. „Дончо Станчев“ № 16а, /сграда на корпус № 2 на СУ „Иван Вазов“/, да се регулира потока от избиратели до помещението на СИК със специални заграждения от служители на РУ „Полиция“, гр. Вършец, като се пропускат по 5 /пет/ броя избиратели до секционната избирателна комисия.

 Същите мерки да се приложат и при евентуално провеждане на втори тур /балотаж/ на местните избори на 03.11.2019 г.

 Настоящото решение се изпраща на Началника на РУ „Полиция“, гр. Вършец за сведение и за организиране изпълнението на приетите мерки.

Решението  подлежи на оспорване в 3 /три/ дневен срок от обявяването му пред Централната избирателна комисия.

**Гласували поименно: “за”- 12 –** Антон Тошев; Калин Найденов; Антоанета Кацарова-Милкова; Никола Димитров, Даниела Андреева; Виолета Иванова; Петър Петров; Любен Ставров; Силва Диковска; Антонина Петкова; Евелина Герова; Галя Георгиева,

**“против”** – **няма;**

По точка № 3 от дневния ред

**РЕШЕНИЕ
№ 79 - МИ
Вършец, 14.10.2019 г.**

**ОТНОСНО:** Премахване на агитационни материали поставени в нарушение на Заповед № 388/02.10.2019 г., на ВРИД Кмета на община Вършец, във връзка с провеждане на изборите за общински съветници и кметове на 27.10.2019 г.

Във връзка с провеждащата се предизборната кампания на територията на община Вършец за провеждане на изборите за общински съветници и кметове на 27.10.2019 г., ОИК – Вършец извърши проверка и установи, че има поставени агитационни материали в нарушение чл. 183, ал. 3 от Изборния кодекс, както и на Заповед № 388/02.10.2019 г., на ВРИД Кмета на община Вършец, което е нарушение на чл. 183, ал. 3 от ИК.

Във връзка с изложеното на основание чл. 87, ал. 1, т. 1 и чл. 186, ал. 1 от ИК ОИК – Вършец,

**Р Е Ш И:**

Възлага на ВРИД Кмета на община Вършец на основание чл. 186, ал. 1 от ИК да премахва незабавно всички агитационни материали поставени във връзка с провеждане на изборите за общински съветници и кметове на 27.10.2019 г., в нарушение на Заповед № 388 от 02.10.2019 г., на ВРИД Кмета на община Вършец, като при необходимост със съдействие на органите на Министерството на вътрешните работи премахва или изземва агитационните материали, поставени или разпространени в нарушение на Изборния кодекса.

Решението  подлежи на оспорване в 3 /три/ дневен срок от обявяването му пред Централната избирателна комисия.

**Гласували поименно: “за”- 12 –** Антон Тошев; Калин Найденов; Антоанета Кацарова-Милкова; Никола Димитров, Даниела Андреева; Виолета Иванова; Петър Петров; Любен Ставров; Силва Диковска; Антонина Петкова; Евелина Герова; Галя Георгиева,

**“против”** – **няма;**

По точка № 4 от дневния ред

Председателя на Общинска избирателна комисия – Вършец - г-н Тошев запозна членовете на комисията с писма вх. № 117/11.10.2019 г., вх. № 118/11.10.2019 г. на Централна избирателна комисия, както и с писмо вх. № 122/12.10.2019 г. на Областен управител на област Монтана.

Във връзка с писмо вх. № 117/11.10.2019 г. на ЦИК и писмо вх. № 122/12.10.2019 г. на Областен управител на област Монтана и след направените дебати в комисията бяха определени следните лица за обучение от ЦИК на членове на ОИК на 17.10.2019 г. от 10:30 ч. в Областна администрация Монтана както следва:

1. Антон Димитров Тошев
2. Даниела Мариева Андреева
3. Силва Трифонова Диковска
4. Антонина Александрова Петкова
5. Галя Василева Георгиева

**Поради изчерпване на дневния ред, председателят на Общинска избирателна комисия – Вършец закри заседанието в 14:05 часа.**

**ПРОТОКОЛЧИК: ……………………… ПРЕДСЕДАТЕЛ: ……………………………….**

 **/Марияна Миткова/**  **/Антон Димитров Тошев**/

 **СЕКРЕТАР: ……………………………………….**

 **/Никола Димитров/**